
A Nagyteveli-tározó parti sávjának értékelése az Integrált Makrofita Minősítési Index (IMMI) és a Partvonal Funkcionalitási Index (SFI) alapján

Manapság a fokozott vízigény következtében számos tározót létesítenek, mely jelentős károkat okoz az élőhelyként is szolgáló víztestekben. Munkánk során a Nagyteveli-tározó parti sávját két alkalommal, 2012.06.08-án és 2013. 04.26-án vizsgáltuk. A partvonal minősítését a Shorezone Functionality Index (SFI), valamint az Integrált Makrofita Minősítési Index (IMMI) két változója, a Természetességi-index (Ti) és a Nedvességigény (Wi) segítségével végeztük el. A partvonalat homogén szakaszokra osztottuk fel. Ezeken a szakaszokon felvételeztük az IMMI megállapításához szükséges adatokat, illetve kitöltöttük az SFI kiszámításához szükséges adatlapokat. A természetességi index alapján a szegényes kategóriájú szakaszok, az SFI alapján a méréskelt kategóriájú szakaszok voltak nagyobb százalékban jelen. Az eredmények között eltérések mutatkoznak, azonban mindkét felmérési index jól mutatja az antropogén hatások jelenlétét. Azonban a víztesteket érintő tervezett beavatkozások hatásának megfelelő tanulmányozásához mindkét felmérés elvégezése szükséges.



